Shin Tae-yong

Shin Tae-yong (bahasa Korea: 신태용, Hanja: 申台龍; pilotutu to Yeongdeok, 11 Oktober 1970) yito pelatih wawu mantan pemain sepak bola profesional lo Korea Selatan. Tiyo lowali taa bungaliyo lo'ohama Liga Champions AFC (Kejuaraan Klub Asia) to sa'ati onggo hemoyitohu (1995) wawu pelatih (2010) to klub Seongnam Ilhwa Chuma.

 Karir to klub 
Yilapato lulus lonto Universitas Yeungnam, Shin lotiwayita to klub sepak bola Ilhwa Cunma. Tiyo lo'ohama Penghargaan Pemain Muda Mopiyohu K League Mopiyohu to taawunu 1992, taawunu bungaliyo lotiwayita to klub profesional. Tiyo lowali pemain penting ode klub Ilhwa Chunma to wakutu timongoliyo lowali juwara K-League 3 taawunu, lonto taawunu 1993 sambe 1995. To taawunu 1995 botiya tiyo lowali MVP K-League, wawu ngopohiya leeto tiyo olo lowali juwara Asian Club Championship to pulito taawunu. Lata'o lleto timongoliyo yilumodu'a ngope'e, dabo lapatiyo ma'o timongoliyo sukses to wakutu te Shin Tae-yong lowali pelatih. Klub limongoliyo lowali juwara liga 3 taawunu lotuntunga lonto taawunu 2001-2003. Te Sin lowali juwara MVP Award oluwoliyo to taawunu 2001.

Tiyo lo'aahu locetaki 99 gol wawu 68 assist to 401 pertandingan K-League wawu to Piala Liga. Wonu mohuto, tiyo mowali taa masahuru to klub boyito, dabo tiyo lolulawota lona'o ode Australia, lohimbunguwa wolo klub Queensland Roar to A-League. Tiyo botiya he'anggapuwo lo tawu lowali tala ngota lo pemain molamahu K-League ngohilaya'o wakutu wawu tilulawoto ode K-League 30th Anniversary Best XI to taawunu 2013. Tiyo lopensiun to taawunu 2005 sababu o masala to tinggodu lo u'atiyo.

 Karier internasional 
Sin Tae-yong loyitohe po'o 23 pertandingan internasional, wayitiyo Piala AFC 1996 ode tim Nasional Sepak Bola Korea Selatan.

 Karir kepelatihan 
 Queensland Roar 
Tanggal 6 Oktober 2005, te Shin lohuheli hemoyitohu bali profesional sababu tinggodu u'atiyo hemongongoto. Tiyo maa lohumbuta karir lowali asisten polatih le Miron Bleiberg (8 pertandingan) wawu te Frank Farina (6 pertandingan) to Queensland Roar (masatiya Brisbane Roar FC) pada 1 Juli 2005–30 Juni 2008.
Lapata'o tiyo maa lololimo hihile monto Seongnam Ilhwa Chunma (masatiya Seongnam FC) alihu mowali polatih sementara to taawunu 2008.

 Seongnam Ilhwa Chunma 
To taawunu 2009, te Shin maa lowali polatih interim lo Seongnam, lodelo tim botiya sambe ode peringkat oluwoliyo to K-League 2009 wawu Piala FA Korea 2009, openu klub sa'ati boyito susa lo doyi. Tito maa lo dutu pali lo'ulu'u permanen ode taawunu lapatiyo ma'o, wawu timongoliyo lowali juwara Liga Champions AFC 2010 wawu Piala FA Korea 2011. Tiyo lowali taa bungaliyo lali juwara Liga Champions AFC to'u hemoyitohu wawu maa lowali polatih. dabo lapatiyo ma'o, performa tim maa lolaahe da'a to sembo 2012, wawu maa iloduhenga ilopateya lo taa ohu'uwo lo klub, Sun Myung Moon. Lapata'o tiyo maa lotowuli to kalaja lowali polatih lo Seongnam.

 Referensi 

Dalala:Olahraga
Dalala:Tawu